**Riigikeele suvekool koos B2-taseme testimisega 09.–19.08.2021**

**Suvekooli eesmärk:** riigikeeleõppe läbiviimine ja riigikeele oskuse hindamine rühmadesse jagamiseks vastavalt keeleoskuse tasemele.

**Suvekooli maht:** 3 EAP (sh 39 akadeemilist tundi auditoorset tööd, 39 akadeemilist tundi iseseisvat tööd).

**Toimumise aeg:** 09.–19.08.2021 Tallinnas ja Kohtla-Järvel

**Toimumise koht:** Zoom keskkond

**Suvekoolis osalemine on õppuritele kohustuslik, suvekool on tasuta ja on osa riigikeele moodulist.**

**Koolituse sihtgrupp:**

kõik üliõpilased/õpilased, kes on lõpetanud eesti keelest erineva õppekeelega õppeasutuse ja kelle riigikeele oskuse tase ei ole piisav selleks, et õppima asuda rakenduskõrgharidus-/kutseõppe tasemel\*.

 \*Õppuri riigikeele oskuse tase ei ole piisav selleks, et õppima asuda rakenduskõrgharidus-/kutseõppe tasemel sel juhul, kui eesti keelest erineva õppekeelega õppeasutuse lõpetanud üliõpilasel/õpilasel puudub Riikliku Eksami- või Kvalifikatsioonikeskuse või SA Innove poolt väljastatud B2-taseme keeleoskuse tunnistus või kui B2-taseme tunnistuse punktisumma on vähem kui 80 punkti.

**Koolituse õpiväljundid. Peale koolituse läbimist osaleja:**

* teab oma riigikeele oskuse taset lähtuvalt B2-taseme kriteeriumitest;
* teab kõrgkoolis õpetatavaid erialasid ja üldist õppekorraldust;
* suudab jälgida ja kaasa rääkida üldisematel tervishoiu-alastel teemadel;
* teab põhilisi grammatikateemasid (liht-, täis- ja enneminevik; käänded; sihitis; umbisikuline tegumood; tegusõnade rektsioonid; omadussõnad; modaalsõnad; määrsõnad) ja oskab neid kasutada.

**Koolituse hindamine:**

* diferentseeritud/eristav (punktisumma) ja vastavalt hindamise tulemusele toimub rühmade komplekteerimine

Riigikeele testimisel lähtutakse Euroopa keeleõppe raamdokumendis (täpsem info [www.ekk.edu.ee/101183](http://www.ekk.edu.ee/101183)‎) fikseeritud B2-taseme kriteeriumitest ja Tallinna Tervishoiu Kõrgkoolis kehtivast dokumendist „Riigikeele oskuse nõuded ja hindamise kord Tallinna Tervishoiu Kõrgkoolis“ (täpsem info [http://www.ttk.ee/oppimine/keeleope-2/riigikeel/riigikeele-oskuse-nouded...](http://www.ttk.ee/oppimine/keeleope-2/riigikeel/riigikeele-oskuse-nouded-ja-hindamise-kord/)).

**Küsimuste korral võtta ühendust meili teel Siret Piirsaluga aadressil** [siret.piirsalu@ttk.ee](mailto:siret.piirsalu@ttk.ee)

**Koolituskava:**

|  |  |
| --- | --- |
| Kuupäev | õppejõud Elle Sõrmus ja Maarika Rümmel |
| 09.08 kell 9.00–12.00  (4 akadeemilist tundi) | **Õppetöö:** Rühmakaaslastega tutvumine.  Tutvumine Tallinna Tervishoiu Kõrgkooliga.  Test (suuline ja kirjalik osa)  **Grammatika:** minevikuajad  **Iseseisev töö:** Sõnavara õppimine, Tallinna Tervishoiu Kõrgkooli tutvustava filmi vaatamine, harjutuste täitmine. Sissejuhatus õppimisse. Mis on tervishoid? |
| 10.08 kell 9.00-14.00 (6 akadeemilist tundi) | **Õppetöö:** Tervishoiuasutused ja nendes töötavad inimesed. Tervishoiutöötaja ja patsient.  **Grammatika:** määr- ja omadussõnad. Omadus- ja määrsõnade võrdlusastmed.  **Iseseisev töö:** sõnavara õppimine,harjutuste täitmine, töölehe täitmine, arutluse kirjutamine. |
| 11.08 kell 9.00-14.00  (6 akadeemilist tundi) | **Õppetöö:** Inimese kehaga seotud sõnavara.  Grammatika: Käänded.  **Iseseisev töö:** sõnavara õppimine,teatmeteoste kasutamine, harjutuste täitmine. |
| 12.08 kell 9.00-14.00  (6 akadeemilist tundi) | **Õppetöö:** Tervislik eluviis.  **Grammatika:** Sihitis.  **Iseseisev töö:** sõnavara õppimine,töölehe „Sportimisvõimalused kodu lähedal“ täitmine,harjutuste täitmine. |
| 13.08 kell 9.00-14.00  (6 akadeemilist tundi) | **Õppetöö:** Ravimid ja ravimite kasutamine. Tuleviku tervishoid.  **Grammatika:** Umbisikuline tegumood  **Iseseisev töö:** sõnavara õppimine,harjutuste täitmine, arvamuse kirjutamine. |
| 16.08 kell  9–14.00  (6 akadeemilist tundi) | **Õppetöö:** Tervishoiuga seotud elukutsed. Kutsestandardid.  **Grammatika:**  Modaalsõnad.  **Iseseisev töö:** kokkuvõtte kirjutamine, esitluse ettevalmistamine |
| 17.08 kell 9.00-13.15  (5 akadeemilist tundi) | Kokkuvõtete tegemine, presentatsioonid. Test. Hindamine. |